Laus er til umsóknar staða deildarstjóra frístímastarfs fatlaðra barna og unglinga í frístundamiðstöðinni Kringlumýri . Frístundamiðstöðin Kringlumýri stendur fyrir viðamiklu frístundastarfi fyrir börn og unglinga á aldrinum 6 – 16 ára í Laugardals - , Háaleitis - og Bústaðahverfi ásamt því að vera þekkingarmiðstöð í frístundastarfi fyrir fötluð börn og unglinga í Reykjavík . Frístundamiðstöðin Kringlumýri starfrækir átta almenn frístundaheimili fyrir börn á aldrinum 6 - 9 ára og fimm almennar félagsmiðstöðvar fyrir unglinga á aldrinum 10 - 16 ára ásamt því að starfrækja frístundaheimili og félagsmiðstöð fyrir börn og unglinga sem ganga í Klettaskóla . Frístundamiðstöðin Kringlumýri er staðsett í Síðumúla 23 í Reykjavík og telur heildarfjöldi starfsmanna um 400 með fjölbreyttan bakgrunn og þekkingu . Gildi Kringlumýrar eru Fagmennska – Fjölbreytileiki – Gleði . Athugið að umsóknarfrestur er framlengdur til 12. janúar 2020 . Vakin er athygli á stefnu Reykjavíkurborgar um jafnan hlut kynja í störfum og að vinnustaðir borgarinnar endurspegli það margbreytilega samfélag sem borgin er . Helstu verkefni og ábyrgð * Halda úti fagstarfi fyrir börn og unglinga í Klettaskóla í samræmi við starfsmarkmið SFS , starfsáætlun SFS og starfsáætlun frístundamiðstöðvarinnar og tryggja jafna möguleika barna og unglinga í Klettaskóla til þátttöku í frístundastarfi borgarinnar . * Vinnur starfsáætlun fyrir frítímastarf fatlaðra barna og unglinga í Klettaskóla í samráði við framkvæmdarstjóra og starfsfólk ásamt stefnumótunarvinnu í öðrum þeim verkefnum sem hann hefur umsjón með . * Vinnur ásamt framkvæmdarstjóra og fjármálastjóra fjárhagsáætlun fyrir frítímastarf fatlaðra barna og unglinga í Klettaskóla og annað starf í umsjá deildarstjóra og ber ábyrgð á að hún standist . * Vinnur að stefnumótun þekkingarmiðstöðvarhluta Kringlumýrar ásamt verkefnisstjóra á skrifstofu frístundamála í málefnum fatlaðra og framkvæmdarstjóra . * Hefur umsjón með og ber ábyrgð starfsmannahaldi frítímastarfs fatlaðra barna og unglinga í Klettaskóla í samráði við framkvæmdarstjóra . * Háskólapróf á sviði uppeldismenntunar s.s. þroskaþjálfunar , tómstunda - og félagsmálafræði eða sambærileg menntun . * Meistarapróf á sviði uppeldismenntunar eða stjórnunar eða mikil starfs - og stjórnunarreynsla á viðkomandi sérfræðisviði . * Reynsla af stjórnun og rekstri . * Þekking og reynsla af starfi með fötluðum börnum og unglingum í frítíma . * Þekking og reynsla af málefnum frítímans . * Skipulögð og fagleg vinnubrögð . * Samskiptahæfni sem miðar að því að koma að og leysa erfið mál sem tengjast starfsfólki og / eða þjónustuþegum . * Frumkvæði og sjálfstæð vinnubrögð . Umsókn fylgi greinargerð um framtíðarsýn umsækjanda á frístundastarfi fyrir fötluð börn og unglinga , yfirlit yfir nám og fyrri störf . Ráðið verður í stöðuna frá og með 01.02.2020 . Hreint sakavottorð í samræmi við lög sem og reglur Reykjavíkurborgar . Frekari upplýsingar um starfið Laun eru samkvæmt samningi Reykjavíkurborgar og viðkomandi stéttarfélags .